**CONTRACT DE SPONSORIZARE**

**Nr. ... /la data .....**

1. **PĂRȚILE CONTRACTANTE**

**S.C. ……...,** cu sediul în …………….., înregistrată sub nr. ……………., cod de identificare fiscală: ………………, cont IBAN …………………, deschis la banca ……………….., reprezentată prin …………………….., în calitate de ………….., denumită în continuare **SPONSOR,**

și

**Asociaţia Da’DeCe** cu sediul în Municipiul București, Sector 5, str. Pricopan, nr. 6A, bl. 17, sc. 1, et. 4, ap. 19, cod 19212810, înregistrată în Registrul Asociațiilor și Fundațiilor sub. nr. ................., cod de inregistrare fiscala 19212810, având contul RO48INGB0000999902603721, deschis la ING Bank, sucursala Piața Romană, înscrisă în Registrul entităţilor/unităţilor de cult începând cu data de 18.06.2019, reprezentată de către dna. Iuliana Iordan, în calitate de Director executiv, denumită în continuare **BENEFICIAR.**

1. **OBIECTUL CONTRACTULUI**

Art. 1. Obiectul contractului îl constituie sponsorizarea Benficiarului de către Sponsor prin redirecționarea sumei de .... lei din impozitul pe profit/impozitul pe venitul microîntreprinderilor aferent anului 202..., în condițiile Ordinului1679/2022, prin Declarația 177 și la termenele prevăzute de aceasta.

Art. 2. Sponsorizarea va fi utilizată de către Beneficiar în vederea realizării activităților și proiectelor de educație pentru comunitatea Da’DeCe.

Art. 3. Suma care face obiectul sponsorizării se va redirecționa de către ANAF în contul Beneficiarului RO48INGB0000999902603721 deschis la ING Bank, sucursala Piața Romană.

Art. 4. În cazul în care ANAF nu redirecționează impozitul confirm formularului 177, Sponsorul este exonerat de obligațiile asumate în prezentul contract.

1. **DURATA CONTRACTULUI**

Art. 5. Prezentul contract intră în vigoare la data semnării sale și va fi valabil până la data încheierii acțiunilor care fac obiectul sponsorizării.

1. **OBLIGAȚIILE PĂRȚILOR:**

Art. 6. Sponsorul se obligă să nu urmărească, direct sau indirect, influențarea activității Beneficiarului.

Art. 7. Beneficiarul se obligă:

- să folosească sponsorizarea numai pentru scopul exprimat în statutul organizației și cu respectarea prevederilor Legii sponsorizării nr. 32/1994 cu modificările și completările ulterioare.

- Sa aducă la cunoștința publicului acțiunea sponsorizată prin prezentarea numelui Sponsorului, dacă acesta din urma dorește și specifică acest lucru în scris.

1. **PRELUCRAREA DATELOR CU CARACTER PERSONAL**

Art. 8. Părțile se obligă să prelucreze datele cu caracter personal obținute în virtutea executării prezentului Contract cu respectarea principiilor prevăzute de legislație în materie de protecția datelor (principiul legalității, echității, transparenței, exactității, responsabilității, limitării legate de scop și de stocare). În sensul dispozițiilor prezentrului Contract, datele care fac obiectul prelucrării se pot referi la: nume, prenume, funcție, adresă de email, număr de telefon.

Art. 9. Scopul prelucrării datelor este reprezentat de executarea dispozițiilor prezentului Contract. Prelucrarea nu poate fi extinsă la alte scopuri, cu excepția cazului în care Părțile convin în mod expres sau există o obligație legală care dă dreptul Părții să prelucreze datele.

Art. 10. Părțile se obligă să păstreze confidenţialitatea datelor cu caracter personal. Fiecare dintre acestea garantează că accesul la datele care fac obiectul prelucrării va fi permis doar angajaților responsabili de respectiva relație contractuală.

Art. 11. Fiecare dintre Părți se obligă să implementeze măsuri rezonabile de siguranță fizică, tehnică și administrativă astfel încât să preîntâmpine incidente ca pierderea, folosirea inadecvată, accesul neautorizat, ezvăluirea, alterarea sau distrugerea datelor cu caracter personal. În eventualitatea unui incident privind protecția datelor, fiecare dintre Părți trebuie să notifice celeilalte acest lucru în termen de 24 de ore.

Art. 12. La încetarea relației contractuale, Părțile se obligă să înceteze prelucrarea datelor cu caracter personal, cu excepția cazurilor în care (i) o obligație legală impune prelucrarea în continuare sau (ii) exercitarea unor drepturi în instanță și/sau în fața autorităților statului cu atribuții de control, situații în care Părțile vor fi ținute în continuare la respectarea confidențialității.

1. **ÎNCETAREA CONTRACTULUI**

Art. 13. Prezentul contract încetează în următoarele cazuri:

-la expirarea duratei sale;

-prin reziliere de plin drept de către oricare dintre părți, dacă cealaltă parte nu-și îndeplinește una din obligațiile prevăzute de lege sau de contract în sarcina sa, cu condiția notificării acesteia cu cel puțin 15 zile înainte de data la care se dorește încetarea contractului.

1. **FORȚA MAJORĂ**

Art. 14. Nici una din părțile prezentului contract nu va fi răspunzătoare de neexecutarea la termen și/sau în mod corespunzător, total sau parțial, a oricăreia dintre obligațiile care îi incumbă în baza prezentului contract, dacă neexecutarea obligațiilor respective a fost cauzată de un eveniment imprevizibil la data încheierii contractului și ale cărui consecințe sunt de neînlăturat de partea care îl invocă.

1. **LEGEA APLICABILA SI LITIGII**

Art.15 Prezentului contract i se aplica legea română.

Art.16. Eventualele neînțelegeri apărute între părți se vor rezolva pe cale amiabilă; în caz

contrar litigiul se va supune spre soluționare instanțelor judecătorești competente.

Art.17. Orice cerere sau notificare decurgând din prezentul contract va fi realizată în scris și va putea fi remisă personal ori trimisă prin email sau scrisoare recomandată și va fi considerată primită în cazul emailului la 2 zile lucrătoare de la transmitere, iar în cazul scrisorii recomandate la 5 zile lucratoare de la expediere.

1. **PREVEDERI FINALE**

Art. 18. Modificarea prezentului contract poate fi făcuta numai în scris, prin acordul ambelor părți, sub forma unui act aditional.

Art. 19. Părțile convin că prezentul contract, precum și orice alt document contractual ulterior, pot fi semnate și prin semnatură electronică calificată. În cazul în care numai una dintre Părți semnează prin semnatură electronică calificată, cealaltă parte recunoaște și acceptă în mod expres această modalitate de semnare a celeilalte Părți.

Prezentul contract a fost încheiat astăzi, …………., în 2 exemplare, câte unul pentru fiecare Parte.

SPONSOR BENEFICIAR

S.C. **………………………** S.R.L. **Asociaţia Da’DeCe**

…………………… Iuliana Iordan

…………………… Director executiv